পিভি সিন্ধু, দীপা কর্মকার দেশের মুখ উজ্জ্বল করেছেন রিও অলিম্পিক্সে। আর ভারতের সফল অ্যাথলিটরাই বিতর্কে জড়িয়েছেন। রিও অলিম্পিক্স এখন অতীত। আর অলিম্পিক্স শেষ হওয়ার পরেই নতুন বিতর্কে জড়িয়ে পড়েছেন পিভি সিন্ধু, দীপা কর্মকার, যোগেশ্বর দত্ত-সহ আরও অনেকে।
রিও অলিম্পিক্স চলাকালীন সিন্ধু,দীপারা লি নিং-এর কিট পরে খেলতে নামেননি বেশ কয়েকটি ম্যাচে। এবারের অলিম্পিক্সে লি নিং ভারতের কিট স্পনসর ছিল। ভারতীয় অলিম্পিক্স সংস্থার কাছে লি নিং অভিযোগ জানিয়ে বলেছে, অলিম্পিক্স চলাকালীন নিয়ম মেনে চলেননি বশ কয়েকজন ভারতীয় অ্যাথলটি। লি নিংয়ের কিট না-পরে সিন্ধু-দীপারা অন্য কোম্পানির কিট পরে খেলতে নেমে পড়েছিলেন।
আরও পড়ুন— 
রুপো-ব্রোঞ্জ জিতে সিন্ধু-সাক্ষীরা ডুবে যান পুরস্কারে। সোনা-জয়ী মেয়ে যা পেলেন ...
সিন্ধু ও কিদাম্বি শ্রীকান্ত ইয়োনেক্সের কিট পরে নেমে পড়েছিলেন ব্যাডমিন্টন কোর্টে। দীপা আবার শিবনরেশের কিট পরেছিলেন। যোগেশ্বরের কিটে আবার ছিল সেইল-এর লোগো। রিওর জন্য ভারতীয় অলিম্পিক্স সংস্থার সঙ্গে প্রায় তিন কোটি টাকার চুক্তি করেছিল লি নিং। চুক্তি ভাঙার জন্য সিন্ধু-দীপাদের এবার কী শাস্তি পেতে হয়, সেটাই দেখার।